יוסף זבדיה

יוסף זבדיה (בשמו האמהרי: אספה גטה; 1946 – 9 במרץ 2022) היה מחנך, פעיל עלייה ואסיר ציון.

ביוגרפיה
נולד בכפר מיליקו שבאזור וגרה אשר במחוז בגמדר שבאתיופיה לדבתרה גטה אסרסה ולאדיס ראדה ונקרא בשם "אספה". בילדותו עברה המשפחה אל הכפר אמבובר, וזבדיה החל ללמוד בבית הספר העברי במקום.

בשלהי 1956 נשלח לתוכנית הכשרת מורים בכפר בתיה, שבה עוברת שמו ל"יוסף", ושבסיומה המשיך בלימודיו בבית ספר התיכון אורט שבנתניה.

בראשית דצמבר 1964 חזר לאתיופיה, ולאחר כשמונה חודשים החל לעבוד כמורה ברשת בתי הספר של ביתא ישראל. בעת שלטון החונטה הצבאית האתיופית הקומוניסטית באתיופיה הוא נעצר כשלימד עברית בכיתה. הוא ריצה שלוש שנות מאסר, במהלכן עונה, תוך פגיעה בבריאותו. לימים הוכר בשל כך כאסיר ציון.

זבדיה עלה לישראל באוגוסט 1984. חצי שנה לאחר מכאן החל לעבוד בסוכנות היהודית, שבמסגרתה פעל לקליטתם של עולי אתיופיה, תוך חירוף נפש וסיכון רב במבצעי עלייה חשאיים וחשובים של יהדות אתיופיה.

נפטר ב-9 במרץ 2022. הותיר אישה, ילדים ונכדים.

ב-2021 נערך לכבודו ערב הוקרה בסוכנות היהודית.

חיים אישיים 
יוסף היה אחיה של בליינש זבדיה, שגרירת ישראל באתיופיה לשעבר.

קישורים חיצוניים

הערות שוליים

אנשי חינוך יהודים
אסירי ציון באתיופיה
ישראלים ילידי אתיופיה
בוגרי כפר הנוער כפר בתיה
עובדי הסוכנות היהודית
עולים בשנות ה-1980
עליית ביתא ישראל: אישים
פעילים חברתיים ישראלים
יהודים הקבורים בהר המנוחות
קורבנות עינויים ישראלים
ישראלים שנולדו ב-1946
ישראלים שנפטרו ב-2022